Jy is hier: Tuis Akademie Grondslagfase Graad R
Laerskool Gansbaai se Grondslagfase beskik oor 'n goed toegeruste Graad R afdeling en maak tans voorsiening vir twee klasse.
Klasse word beperk tot 'n maksimum van 20 leerders. Hier streef ons daarna om elke kind emosioneel, sosiaal en kognitief te ontwikkel tot die beste van sy/haar vermoë. Ons strewe na die holistiese ontwikkeling van elke kleuter.
Die Gr R-leerders word in 'n veilige en geborge omgewing stelselmatig aan die groter akademiese milieu blootgestel. Geïntegreerde en gekoördineerde leerprogramme berei die Gr R-leerder voor vir die formele onderrigsituasie.